ປະທານາທິບໍດີ ບາຣັກ ໂອບາມາ ຮຽກຮ້ອງໃຫ້ ຜູ້ນໍາລີເລຍ ລາອອກ
ພ້ອມດຽວກັນ ສະພາຄວາມໝັ້ນຄົງ ສປຊ ກໍໄດ້ລົງມະຕິ ຢ່າງເປັນເອກະສັນ ລົງໂທດລີເບຍ ຫລາຍຢ່າງ.
ທ່ານ ພັນຄີມູນ ເລຂາທິການອົງການສະຫະປະຊາຊາດໄດ້ ກ່າວຊົມເຊີຍສະພາຄວາມໝັ້ນ ຄົງ ທີ່ໄດ້ນໍາໃຊ້ການລົງໂທດຕໍ່ຜູ້ນໍາລີເບຍ ມວມມາ ກັດດາຟີ ໃນການຕອບໂຕ້ຕໍ່ການປາບ ປາມຢ່າງຮຸນແຮງຕໍ່ປະຊາຊົນລີເບຍ ທີ່ຮຸກຮືຂື້ນມາຕໍ່ຕ້ານການປົກຄອງປະເທດລີເບຍຂອງ ຜູ້ກ່ຽວ ມາເປັນເວລາ 42 ປີນັ້ນ ທ່ານ ພັນຄີມູນ ກ່າວວ່າ ການຮັບຜ່ານມາດຕະການລົງໂທດຢ່າງເປັນເອກະສັນ ເມື່ອວັນ ເສົາວານນີ້ ໄດ້ສົ່ງຂໍ້ຄວາມອັນເຂັ້ມແຂງໄປຍັງຜູ້ນໍາລີເບຍວ່າ ການຝ່າຝືນສິດທິມະນຸດຂັ້ນ ພື້ນຖານຢ່າງຈະແຈ້ງນັ້ນ ແມ່ນຈະບໍ່ໄດ້ຮັບການອະນຸໂລມຜ່ອນຜັນ ແລະພວກທີ່ກໍ່ອາຊະ ຍາກໍາອັນຮ້າຍແຮງ ເຖິງແກ່ຊີວິດນັ້ນ ກໍຈະຕ້ອງຮັບຜິດຊອບ ທ່ານ ພັນຄີມູນ ກ່າວຕື່ມວ່າ ນອກນີ້ແລ້ວ ກໍຍັງອາດຈະມີການປະຕິບັດການຢ່າງເດັດຂາດ ເພີ່ມຕື່ມອີກ ໃນບໍ່ເທົ່າມື້ຂ້າງໜ້ານີ້ກ ມະຕິຂອງສະພາຄວາມໝັ້ນຄົງອົງການສະຫະປະຊາຊາດ ໄດ້ສັ່ງໃຫ້ກັກຊັບສິນຂອງທ່ານ ກັດດາຟີ ພ້ອມລູກຊາຍສີ່ຄົນ ລູກສາວນຶ່ງຄົນ ແລະພວກຄົນໃກ້ຊິດອີກ 10 ຄົນໄວ້ ນອກ ນີ້ແລ້ວ ຍັງສັ່ງຫ້າມພວກຄົນ 16 ຄົນທີ່ກ່າວມານີ້ ບໍ່ໃຫ້ເດີນທາງອອກນອກປະເທດລີເບຍ ນໍາ ການລົງໂທດຢ່າງອື່ນນັ້ນ ແມ່ນມີໂຮມທັງການຫ້າມນໍາເຂົ້າອາວຸດຕ່າງໆ ໄປຍັງລີເບຍ ແລະຮ້ອງຂໍໃຫ້ສານອາຊະຍາກໍາສົງຄາມທໍາການສືບສວນ ສອບສວນລັດຖະບານລີເບຍ ທີ່ອາດຕົກຢູ່ໃນຂໍ້ຫາຖານກໍ່ອາຊຍະກໍາຕ້ານ ມະນຸດຊາດນັ້ນ ນອກນີ້ແລ້ວ ເມື່ອວັນເສົາວານນີ້ ປະທານາທິບໍດີສະຫະລັດ ທ່ານ ບາຣັກ ໂອບາມາ ກໍໄດ້ຮຽກຮ້ອງເປັນເທື່ອທໍາອິດໃຫ້ຜູ້ນໍາລີເບຍລາອອກຈາກຕໍາແໜ່ງ ພວກເຈົ້າໜ້າທີ່ ທໍານຽບຂາວກ່າວວ່າ ທ່ານໂອບາມາໄດ້ທໍາການຮຽກຮ້ອງດັ່ງກ່າວ ໃນການໂອ້ລົມທາງ ໂທລະສັບກັບນາຍົກລັດຖະມົນຕີເຢຍລະ ມັນ ທ່ານນາງ Angela Merkel ພວກເຈົ້າໜ້າທີ່ທໍານຽບຂາວກ່າວວ່າ ນອກນີ້ ທ່ານໂອບາມາຍັງໄດ້ກ່າວວ່າ ເວລາໃດທີ່ ຫົນທາງດຽວສໍາລັບຜູ້ນໍາຄົນນຶ່ງ ທີ່ຈະກໍາອໍານາດຂອງຕົນຢູ່ຕໍ່ໄປໄດ້ ກໍຄືໃຊ້ຄວາມຮຸນ ແຮງຢ່າງຂະໜານໃຫຍ່ ຕໍ່ປະຊາຊົນຂອງຕົນແລ້ວ ເວລານັ້ນ ຜູ້ນໍາຄົນນັ້ນກໍແມ່ນໄດ້ ສູນເສຍຄວາມຖືກຕ້ອງຕາມກົດໝາຍ ທີ່ຈະປົກຄອງປະເທດອີກຕໍ່ໄປ ແລະຜູ້ກ່ຽວກໍຈະ ຕ້ອງກະທໍາໃນສິ່ງທີ່ຖືກຕ້ອງ ສໍາລັບປະເທດຊາດຂອງຕົນ ນັ້ນກໍຄືໃຫ້ລາອອກໄປເສຍ ແຕ່ດຽວນີ້